stanford-oval/wikipedia huggingface dataset:
Keith Armstrong
Pelaajaura > Tie Suomeen

Päätyminen OPSiin vuonna 1979 oli sattuman kauppaa. Armstrong kertoo olleensa allekirjoittamassa sopimusta Newcastlen kanssa, kun manageri Bill McGarrylle soitettiin. McGarry oli aiemmin luvannut lainata yhden pelaajistaan Suomeen pariksi kuukaudeksi. Matkalle aiottiin lähettää Jim Pearson, mutta hän loukkaantui. Pearsonin sijaan Suomeen päätyi Armstrong, jonka nouseminen Newcastlen edustusjoukkueeseen ja peliajan saaminen näytti tuolloin epätodennäköiseltä.
Vuonna 1984 muutosta Suomeen tuli perhesyiden takia pysyvä. Armstrong sai Suomen kansalaisuuden vuonna 1991.
Valmentajaura

Armstrong erosi suomalaisesta vaimostaan vuoden 1992 tienoilla ja aikoi lähteä Suomesta, mutta tarjous Rovaniemen Palloseurasta sai hänet jäämään Suomeen. Tätä ennen hän oli toiminut pelaajavalmentajana Vasa IFK:ssa ja IFK Mariehamnissa.
RoPSin hän johdatti Suomen Cupin finaaliin. Hän valmensi RoPS:ssa kaksi kautta, joiden jälkeen hän vaihtoi TP-Seinäjokeen, koska rovaniemeläisseuran johtoporras oli etsinyt uutta valmentajaa huolimatta Armstrongin jatkohaluista. TP-Seinäjoen hän nosti Veikkausliigaan, mutta vaihtoi itse kuitenkin seuraa Ykköseen pudonneeseen FC Hakaan.
Armstrong aloitti Hakassa vuonna 1997 ja nosti sen heti takaisin Veikkausliigaan. Tämän jälkeen Haka voitti harvinaiset kolme mestaruutta peräkkäin (1998, 1999, 2000). Europeleissä Armstrong ei kuitenkaan saavuttanut menestystä, vaikkakin Haka pääsi Mestarien liigan kolmannelle karsintakierrokselle Liverpoolia vastaan.
Vuonna 2002 Armstrong siirtyi Hakasta toiseen suomalaiseen suurseuraan Helsingin Jalkapalloklubiin. HJK:n hän palautti kultakantaan ottamalla kaksi mestaruutta vuosina 2002 ja 2003. Näin Armstrongilla oli koossa jo viisi Suomen mestaruutta valmentajana. Kaudella 2004 HJK ei kuitenkaan kyennyt enää uusimaan mestaruuttaan ja se sijoittui sarjataulukon keskivaiheille. Kaudeksi 2005 HJK nuorensi joukkuettaan paljon. Armstrong luotsasi sen kuitenkin ehkä hieman yllättäenkin Veikkausliigan toiselle sijalle ja vuonna 2006 uusi hopeasijan. Kaudella 2007 HJK ei menestynyt seurajohdon ja yleisön asettamien odotusten mukaisesti, minkä johdosta Armstrong erotettiin joukkueen peräsimestä syyskuussa joukkueen ollessa kahdeksannella sijalla liigassa.
Vuosina 2012–2014 Armstrong toimi urheilutoimenjohtajana Seinäjoen Jalkapallokerhossa. Kaudella 2015 hän valmensi Tampereen Ilvestä, mutta sai sieltä potkut lokakuussa 2015. Amstrong nosti asiasta oikeusjutun Ilvestä vastaan, ja sen käsittely Pirkanmaan käräjäoikeudessa alkoi toukokuussa 2016. Käräjäoikeus asettui seuran kannalle jutussa ja määräsi hänet korvaamaan Ilves Edustus Oy:lle 15 903 euroa. Armstrong valitti tuomiosta Turun hovioikeuteen. Marraskuussa 2017 hovioikeus kumosi käräjäoikeuden tuomion ja määräsi Ilveksen maksamaan Armstrongille 17 200 euron korvaukset työsopimuksen perusteettomasta päättämisestä. Lisäksi Ilves joutui maksamaan Armstrongin oikeudenkäyntikuluja käräjäoikeudessa 13 000 euroa ja hovioikeudessa 12 000 euroa sekä maksamattomista puhelin- ja tietoliikennekuluista 1 022,58 euroa.
Marraskuussa 2016 FC Haka julkisti tehneensä 1+1-vuotisen valmentajasopimuksen Armstrongin kanssa. Lokakuussa 2017 sopimusta jatkettiin kahdella vuodella.
Vuosina 1999 (Haka), 2000 (Haka) ja 2003 (HJK) Armstrong on palkittu vuoden jalkapallovalmentajan tittelillä.
Valmennuksessa hän uskoo ”kurinalaiseen pakkaan” ja vahvaan puolustukseen. Hollantilainen ”totaalinen jalkapallo”, sen tiukka joukkuekuri ja samanaikainen luovuus on hänelle esikuvana.
Armstrong perusti syksyllä 2006 oman koulutusyrityksen, Keke Armstrong Oy:n.
Ura kommentaattorina

Valmennusuran ohella Armstrong on toiminut kommentaattorina televisiossa. Hänen ensimmäinen tehtävänsä kommentaattorina sattui vuonna 1998 jalkapallon maailmanmestaruuskilpailujen yhteydessä. Hän oli jalkapallotietämyksensä takia pidetty, ja pystyi myös kokoamaan itsensä kyyneleiden partaalta Englannin hävittyä Argentiinalle rangaistuspotkukilpailun jälkeen. Kisojen jälkeen Ilta-Sanomat järjesti äänestyksen kisojen suosituimmasta kommentaattorista, ja Armstrong voitti ylivoimaisesti.
Armstrong on sittemmin ollut studiokommentaattorina muun muassa useissa jalkapallon MM- ja EM-kisoissa sekä Nelosen Mestarien liigan ja Canal+:n Englannin valioliigan lähetyksissä. Armstrong on toiminut myös Futis+-ohjelman asiantuntijana.
Armstrong sanoo, että kommentaattorin työssä on hyväksi, ”että ei ole niin hyvä suomi”. Hänen sanotaan selittävän jalkapalloa samalla tavalla kuin sitä selitetään 10-vuotiaille junioreille.
Muuta

Armstrong osallistui keväällä 2006 Tanssii tähtien kanssa -ohjelmaan kilpailijana.
Meriitit > Pelaajana

Suomen mestaruus (3): 1979, 1980, 1984
Meriitit > Valmentajana

Suomen mestaruus: (5): 1998, 1999, 2000, 2002, 2003
Suomen Cup (3): 1997, 2003, 2006
The Pinkprint

| The Pinkprint Nicki Minaj |
| --- | --- | --- |

Studioalbumin tiedot
 Julkaistu: 15. joulukuuta 2014
 Tuottaja(t): Bryan Williams (vast.), Dwayne Carter (vast.) Ronald Williams (vast.) Nicki Minaj (co-exec.)
 Tyylilaji: hip hop
 Kesto: 66.51
 Levy-yhtiö: Young Money, Cash Money, Universal Republic
Listasijoitukset
  18.
Nicki Minajn muut julkaisut
| Pink Friday: Roman Reloaded (The Re-Up) 2012 | The Pinkprint 2014 | Queen 2018 |
Singlet albumilta The Pinkprint
 ”Pills n Potions” Julkaistu: 21. toukokuuta 2014  ”Anaconda” Julkaistu: 4. elokuu 2014  ”Only” Julkaistu: 28. lokakuuta 2014  ”Bed of Lies” Julkaistu: 16. marraskuuta 2014  ”Truffle Butter” Julkaistu: 23. tammikuuta 2015  ”The Night is Still Young” Julkaistu: 12. huhtikuuta 2015  ”Trini Dem Girls” Julkaistu: 1. syyskuuta 2015
The Pinkprint on yhdysvaltalaisen artistin Nicki Minajin vuonna 2014 julkaistu albumi. Se ylsi Suomen virallisen listan sijalle 18.
Tuotanto

Albumin on sanottu olevan erilainen, kuin mitä Nicki Minajin levyt ovat olleet. "Pink Friday" -tyyli on Minajin mukaan tärkeä osa hänen uraansa, mutta hän haluaa aloittaa uuden aikakauden. Minaj vertasi tyylinvaihdosta ympyrän sulkeutumiseen.
Albumilla pääosana tulee olemaa rap-musiikki. Cash Money -levy-yhtiön toimitusjohtaja, Birdman, kertoi Minajin vierailujen tyylin olevan "tyttömäisempi" kuin mitä tulevalla levyllä tullaan kuulemaan. Minaj on sanonut levyn olevan paljon henkilökohtaisempi ja syvällisempi kuin mitä on päässyt vierailukappaleissa esittämään. Minaj on sanonut, ettei tarkoituksen ole yrittää tehdä rap-albumia väkisin. Artisti sanoi myös, ettei levyllä ole Starships- ja Super Bass-kappaleen tyylisiä kappaleita.
Vierailujen osalta Birdman on sanonut, että niitä tullaan näkemään, jos ne sopivat kappaleisiin. Hänen mukaansa Minaj työstää ensin kappaleet, ja päättää sitten vasta vierailijoista. Albumilla esiintyy vierailevina artisteina mm. Beyonce, Meek Mill ja Ariana Grande.
Kappaleet

Albumilta on julkaistu 3 singlea, Lookin' Ass, Pills n Potions ja Anaconda. 7.11.2014 Minaj julkaisi myös kappaleen nimeltä Only. Kappaleessa esiintyy Minajin lisäksi Drake, Lil Wayne ja Chris Brown. Looking Ass:n musiikkivideo on mustavalkoinen, mikä eroaa artistin entisestä värikkäästä tyylistä. Singlen kansikuva on aiheuttanut kohua Malcom X:n perheen väärinkäyttösyytösten vuoksi. Anacondan musiikkivideo on myös aiheuttanut kohua sen aran aiheen takia. Albumi julkaistiin 15. joulukuuta.
All Things Go – 4.53
I Lied – 5.04
The Crying Game – 4.25 (feat. Jessie Ware)
Get On Your Knees – 3.36 (feat. Ariana Grande)
Feeling Myself – 3.57 (feat. Beyoncé)
Only – 5.12 (feat. Drake, Lil Wayne & Chris Brown)
Want Some More – 3.49
Four Door Aventador – 3.02
Favorite – 4.02 (feat. Jeremih)
Buy a Heart – 4.15 (feat. Meek Mill)
Trini Dem Girls – 3.14 (feat. LunchMoney Lewis)
Anaconda – 4.20
The Night Is Still Young – 3.47
Pills n Potions – 4.27
Bed of Lies – 4.29 (feat. Skylar Grey)
Grand Piano – 4.19
Arvostelut

Allmusic:
The A.V. Club: A
Entertainment Weekly: B
Pitchfork Media: 8.5/10
Rolling Stone:
Mahnalan lava

Mahnalan lava tanssilava, joka sijaitsee Hämeenkyrössa Mahnalan kylässä keskellä kansallismaisemaa. Lava on aloittanut toimintansa vuonna 1953 ja sen omistaa Mahnalan maamiesseura. 2010-luvulla tanssikausi kestää kesäkuun puolesta välistä elokuun alkupuolelle.
Lavan osoite on Maisematie 531, 39130 Mahnala.
Mahnalan lavan sisäänkäynti
Mahnalan lava koristeltuna häitä varten
Aiheesta muualla

Mahnalan lava Facebookissa
Mahnalan lavan verkkosivut
Harry Cameron

Harry Cameron
Harold Hugh "Cammie" Cameron (6. helmikuuta 1890 – 20. lokakuuta 1953) oli kanadalainen jääkiekkoilija, joka edusti ammattilaisena pelatessaan seuroja Toronto Blueshirts, Toronto Arenas, Ottawa Senators, Toronto St. Pats ja Montreal Canadiens. Puolustajana pelannut Cameron voitti kolme kertaa Stanley Cupin. Ensimmäisen NHL-mestaruuden hän saavutti kaudella 1913–1914 Toronto Blueshirtsille, toisen kaudella 1917–1918 samoin Blueshirtsille ja kolmannen Stanley Cupin kaudella 1921–1922 Toronto St. Patsille.
Cameron oli lajin ensimmäisiä maalinteossa kunnostautuneita puolustajapelaajia. Hän teki 88 maalia 121 ottelussa NHL:ssä. Tämän johdosta hän oli tammikuussa 2025 edelleen keskimäärin eniten maaleja per peli tehnyt puolustaja, kun huomioon otetaan yli 2 ottelua pelanneet puolustajat. Cameron teki keskimäärin 0,68 maalia ottelussa.
Hänet valittiin postuumisti Hockey Hall of Fameen vuonna 1962.
Aiheesta muualla

Harry Cameron The Internet Hockey Databasessa (englanniksi)
http://www.legendsofhockey.net/LegendsOfHockey/jsp/LegendsMember.jsp?type=Player&mem=P196202&list=ByName#photo
C23

C23 on C-kielen ISO-standardiversio ISO/IEC 9899:2024, joka julkaistiin lokakuussa 2024. Valmistumista odotettiin vuonna 2023, jolloin sen nimeksi olisi tullut C23 (epävirallisesti nimellä C2x).
C23 korvaa aiemman standardin C18.
Ehdotetut ominaisuudet jäädytettiin lokakuussa 2021 äänestämistä varten. Muutoksia standardissa ovat muun muassa:
vanhan tyylisten esittelyjen ja määrittelyjen poisto (ilman prototyyppiä)
muiden kuin kahden komplementtimuotojen käyttö etumerkillisistä kokonaisluvuista poistuu (yhden komplementti)
desimaaliset liukuluvut (DECFP) finanssimatematiikan käyttöön
u8 merkkivakiot
esimerkiksi syntaksilla u8'a' joka vastaa a-kirjainta Unicodena
tyhjä alustus = {}
nullptr vakio
true ja false avainsanoiksi
trigraph-tuen (kolmen merkin esitysmuodot) poistuminen: kolmen merkin esitysmuoto tulkitaan yhdeksi merkiksi, joka on yleensä virhetilanne eikä ohjelmoijan aikomus. Trigraph-sarjat esiteltiin C89-standardissa vaihtoehtoisena esityksenä tietyille merkeille, joita käytetty merkistö ei tukenut. Trigraph-jakso alkaa merkeillä ?? ja tulkitaan invarianteiksi: # [ ] { } \ | ~ ^.
Aiheesta muualla

N3054 (PDF) (englanniksi) - luonnos standardista
Programming Language C - C2x Charter (englanniksi)
Catch-23: The New C Standard Sets the World on Fire (englanniksi)
Tammelan stadion

| Tammelan stadion |
| --- | --- |
 Stadion marraskuussa 2023.
Rakennuksen tiedot
Rakennustyöt aloitettu:  heinäkuu 2021
Avattu:  2024
Omistaja:  Tampereen kaupunki
Arkkitehti:  JKMM Arkkitehdit
Pääurakoitsijat:  Pohjola Rakennus
Käyttäjät
 Ilves Tampere United Tampereen Pallo-Veikot 
Katsojakapasiteetti
 8 000 (jalkapallopeleissä) 15 000 (tapahtumissa) 
Lisää rakennusartikkeleitaArkkitehtuurin teemasivulla
Tammelan stadion on Tampereella Tammelassa sijaitseva jalkapallostadion, joka valmistui vuonna 2023. Stadion toimii Veikkausliigassa pelaavan Ilveksen miesten joukkueen, Kansallisessa Liigassa pelaavan Ilveksen naisten joukkueen, Kakkosessa pelaavan Tampere Unitedin ja Kakkosessa pelaavan TPV:n kotikenttänä.
Vanha Tammelan stadion purettiin 2020–2021 ja sen paikalle rakennettiin uudentyyppinen, niin sanottu hybridistadion, johon jalkapallokentän lisäksi on rakennettu asuntoja ja kaupallisia tiloja.
Uuden stadionin rakentaminen

Uuden stadionin hankkimiseksi järjestettiin suunnittelukilpailu, johon halusi mukaan 22 ehdokasta, ja joista varsinaiseen suunnittelukilpailuun osallistumaan valittiin kuusi arkkitehtitoimistoa. Kilpailun tulos julkistettiin 1. lokakuuta 2014. Voittaneen esityksen Hattutemppu takana oli JKMM Arkkitehdit pääsuunnittelijana arkkitehti Samuli Miettinen. Hanke toteutettiin allianssina Tampereen kaupungin, Pohjola Rakennuksen ja JKMM Arkkitehtien kesken.
Palkintoja

Stadion palkittiin vuoden 2023 lopulla Vuoden teräsrakenne -palkinnolla.
Lokakuussa 2024 Tammelan stadion sai Arkkitehtuurin Finlandia -palkinnon.
Tammikuussa 2025 Tammelan stadion sai Vuoden betonirakenne 2024 -palkinnon.
Aiheesta muualla

https://www.tammelanstadion.fi/ Stadionin verkkosivut
Veikkausliigan stadionit
Hietalahden jalkapallostadion
Kuopion keskuskenttä
Kupittaan jalkapallostadion
Lahden stadion
OmaSp Stadion
Oulunkylän jalkapallostadion
Raatin stadion
Tammelan stadion
Tammisaaren keskuskenttä
Tehtaan kenttä
Töölön jalkapallostadion
Wiklöf Holding Arena
Jamaikan kansalliskirjasto

| Jamaikan kansalliskirjasto> National Library of Jamaica |
| --- | --- |
Osoite:  12 East Street, Kingston, P.O. Box 823, Jamaika
Sijainti:  Kingston, Jamaika
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jamaikan kansalliskirjasto (engl. National Library of Jamaica) on Jamaikan pääkaupungissa Kingstonissa toimiva maansa kansalliskirjasto.
Kansalliskirjasto perustettiin vuonna 1979, mutta sen kirjakokoelma juontaa juurensa jo 1894 perustettuun Länsi-Intian referenssikirjaston kokoelmaan (West India Reference Library, WIRL).
Aiheesta muualla

IFLA World Report - Jamaica (The International Federation of Library Associations and Institutions) (Arkistoitu – Internet Archive) (englanniksi) (ifla-world-report.org)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat 
Muut:  IdRef
Kanelialdehydi

| Kanelialdehydi |
| --- | --- |

Tunnisteet
IUPAC-nimi:  (2E)-3-fenyyliprop-2-enaali
CAS-numero:  104-55-2
PubChem CID:  637511
SMILES:  c1ccc(cc1)/C=C/C=O
Ominaisuudet
Molekyylikaava:  C9H8O
Moolimassa:  132,16 g/mol
Sulamispiste:  −7,5 °C
Kiehumispiste:  248 °C
Tiheys:  1,0497 g/cm3
Liukoisuus veteen:  2,865 g/l (25 °C)
 Haitallinen/ Ärsyttävä aine 
Kanelialdehydi on orgaaninen yhdiste, joka antaa kanelille, erityisesti kassiakanelille, sille ominaisen maun ja tuoksun.
Vaaleankeltaista, viskoottista kanelialdehydinestettä esiintyy luonnossa kanelipuun kaarnassa sekä muissa samaan Cinnamomum-sukuun kuuluvissa kasveissa. Noin 90 % kanelipuun kaarnasta saatavasta aromiöljystä on kanelialdehydiä.
Kemiallinen rakenne ja syntetisointi

Kanelialdehydin eristivät ensimmäisinä vuonna 1834 Jean-Baptiste Dumas ja Eugène-Melchior Péligot kanelin aromiöljystä. Laboratoriossa sen sijaan kanelialdehydin syntetisoi vuonna 1854 Luigi Chiozza.
Luonnon kanelissa esiintyvä yhdiste on trans-kanelialdehydiä. Yhdiste koostuu rakenteeltaan fenyyliryhmästä, johon on liittynyt tyydyttymätön aldehydi. Siksi molekyyliä voidaan pitää akroleiinin johdannaisyhdisteenä. Kanelialdehydin väri johtuu π → π* siirtymästä: kasvava konjugaatioaste suhteessa akroleiinin rakenteeseen aiheuttaa energiasiirtymän näkyvän valon alueelle.
Kemiallinen rakenne ja syntetisointi > Synteesi

Kanelialdehydisynteesille on olemassa monia erilaisia menetelmiä, mutta taloudellisin keino on kanelipuun kaarnan aromiöljyn höyrytislaaminen. Yhdisteen voi valmistaa myös sen sukulaisyhdisteistä, kuten kanelialkoholista. Ensimmäinen ei-johdannaisilla suoritettu synteesi tehtiin aldolikondensaatiolla. Yhdisteinä käytettiin tällöin bentsaldehydiä ja asetaldehydiä.
Aine on veteen niukkaliukoinen; liukenee hyvin eettereihin (pois lukien petrolieetteri), kloroformiin, alkoholeihin sekä öljyihin.
Kemiallinen rakenne ja syntetisointi > Metabolia

Kanelialdehydiä esiintyy laajasti luonnossa, ja erityisesti sen läheiset sukulaisyhdisteet muodostavat ligniiniä. Kanelialdehydijohdokset voidaan biosyntetisoida fenyylialaniinilla, jolloin kyseisessä yhdisteessä tapahtuu erilaisia rakenteellisia muunnoksia.
Sinnamoyyli-CoA-reduktaasi-entsyymi aiheuttaa kanelialdehydin sisältämän sinnamoyyli-CoA-koentsyymin tuotannon.
Sovellukset > Makuaineena

Yleisin sovellus kanelialdehydille on sen käyttäminen makuaineena purukumissa, jäätelössä, karkeissa sekä juomissa. Käyttöaste vaihtelee välillä 9–4 900 ppm (alle 0,5 %). Lisäksi sitä käytetään myös hajuvesissä sen luonnollisen, makean tai hedelmäisen tuoksun vuoksi. Mantelin, aprikoosin, voikolan ja muiden makuaineiden lisääminen voi vahvistaa yhdisteen aromikkuutta. Kanelialdehydiä voidaan käyttää elintarvikkeissa väärennösaineena esimerkiksi lisäämällä sitä jauhetun pyökkipähkinän joukkoon ja markkinoida tuotetta "kanelijauheen" nimikkeellä.
Sovellukset > Maatalouskemikaalina

Kanelialdehydiä käytetään sienten torjunnassa, koska se on osoittautunut tehokkaaksi myös yli 40 erilaisen rikkakasvin tuhoamisessa. Sitä lisätään maataloudessa myös kasvien juuristoihin, sillä se ei ole erityisen myrkyllistä. Lisäksi kanelialdehydi on tehokas hyönteistentorjunta-aine, ja sen tuoksu karkottaa joitakin eläimiä, kuten kissoja ja koiria. Kanelialdehydi on saanut tunnustusta myös hyttysten toukkien torjunta-aineena (29 ppm kanelialdehydiä tappaa tutkimusten mukaan keltakuumehyttysen toukista puolet 24 tunnin sisällä annostuksesta).
Sovellukset > Muita käyttökohteita

Kanelialdehydi on tunnettu myös teräksen ja rautaseosten korroosiota ehkäisevänä yhdisteenä syövyttävissä nesteissä, ja sitä voidaan käyttää myös dispergointiaineiden, liuottimien ja tensidien kanssa. Kanelialdehydin korkea taitekerroin (1,6220) tekee siitä melko turvallisen ja käytännöllisen nesteen karupintaisten jalokivien inkluusioiden eli sisään tai pinnalle jääneen vieraan aineen tutkimisessa.
Sovellukset > Kanelialdehydijohdokset

Kaupallisesti on saatavilla useita hyödyllisiä kanelialdehydiyhdisteitä. Dihydrokanelialkoholia, jota valmistetaan luonnollisen saatavuuden ohella myös kanelialdehydin vedyttämisellä, käytetään hyasintin ja pihasyreenin tuoksun esille tuomisessa. Kanelialkoholi esiintyy myös luonnossa, ja sen tuoksu muistuttaa pihasyreeniä. Dihydrokanelialdehydiä valmistetaan alkeenin alkeisyksiköstä valikoivalla (selektiivisellä) vedyttämisellä. α-Amyyli- ja α-heksyylikanelialdehydi ovat tärkeitä kaupallisia hajusteita, mutta niitä ei valmisteta kanelialdehydistä.
Myrkyllisyys

Kanelialdehydiä käytetään maataloudessa sen vähäisen myrkyllisyyden vuoksi, mutta ihmiselle kyseinen yhdiste voi aiheuttaa ihon ärsytystä.
Aiheesta muualla

GMD MS Spectrum
PubChem: Cinnamaldehyde (englanniksi)
Human Metabolome Database (HMDB): Cinnamaldehyde (englanniksi)
Toxin and Toxin Target Database (T3DB): Cinnamaldehyde (englanniksi)
Kyoto Encyclopedia of Genes and Genomes (KEGG): Cinnamaldehyde (englanniksi)
Liber Herbarum II: Luettelo kanelialdehydia sisältävistä kasveista
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cinnamaldehyde
Kanelialdehydin biosynteesi fenyylialaniinista.
Käännös suomeksi
Suomen jääpallomaajoukkue

| Suomi |
| --- | --- |

Lempinimi:  Jalopeurat
Liitto:  Suomen Jääpalloliitto
Päävalmentaja:  Ari Holopainen
Eniten otteluita:  Samuli Niskanen  (169)
Eniten maaleja:  Ari Holopainen (143)
Ensimmäinen ottelu
  Suomi 1–12  Ruotsi (Suomen suuriruhtinaskunta, Venäjän keisarikunta; 11. maaliskuuta 1907) 
Suurinumeroisin voitto
  Suomi 23–0  Valko-Venäjä (Haaparanta, Ruotsi; 25. maaliskuuta 2001) 
Suurinumeroisin tappio
  Suomi 2–15  Ruotsi (Trollhättan, Ruotsi; 22. marraskuuta 1998) 
MM-kilpailut
Esiintymiset:  40 (ensimmäiset 1957)
Paras sijoitus:  Maailmanmestaruus 2004
Infobox OKVirheellinen NIMI-arvo: 
| Mitalit> MM-kilpailut  |
| --- | --- | --- |
|  Kultaa | Ruotsi 2004 |  |
|  Hopeaa | Suomi 1957 |  |
|  Hopeaa | Ruotsi 1963 |  |
|  Hopeaa | Suomi 1967 |  |
|  Hopeaa | Ruotsi 1987 |  |
|  Hopeaa | Neuvostoliitto 1989 |  |
|  Hopeaa | Venäjä 1999 |  |
|  Hopeaa | Venäjä 2011 |  |
|  Hopeaa | Venäjä 2016 |  |
|  Hopeaa | Ruotsi 2023 |  |
|  Pronssia | Norja 1961 |  |
|  Pronssia | Ruotsi 1969 |  |
|  Pronssia | Ruotsi 1971 |  |
|  Pronssia | Neuvostoliitto 1973 |  |
|  Pronssia | Suomi 1975 |  |
|  Pronssia | Norja 1977 |  |
|  Pronssia | Ruotsi 1979 |  |
|  Pronssia | Neuvostoliitto 1981 |  |
|  Pronssia | Suomi 1983 |  |
|  Pronssia | Norja 1985 |  |
|  Pronssia | Suomi 1991 |  |
|  Pronssia | Yhdysvallat 1995 |  |
|  Pronssia | Ruotsi 1997 |  |
|  Pronssia | Suomi 2001 |  |
|  Pronssia | Ruotsi 2006 |  |
|  Pronssia | Venäjä 2007 |  |
|  Pronssia | Venäjä 2008 |  |
|  Pronssia | Ruotsi 2009 |  |
|  Pronssia | Venäjä 2010 |  |
|  Pronssia | Ruotsi 2017 |  |
|  Pronssia | Venäjä 2018 |  |
|  Pronssia | Ruotsi 2019 |  |
Suomen jääpallomaajoukkue edustaa Suomea kansainvälisissä jääpallon maajoukkuekilpailuissa. Se toimii Suomen Jääpalloliiton alaisuudessa. Suomen miesten jääpallomaajoukkuetta valmentaa Ari Holopainen.
Suomen maajoukkue on maailman kolmanneksi menestynein miesten jääpallomaajoukkue Neuvostoliiton ja myöhemmin Venäjän maajoukkueiden sekä Ruotsin maajoukkueen jälkeen. Suomi voitti ensimmäisen miesten jääpallon maailmanmestaruutensa 2004 Ruotsissa.
Historia > Varhaiset vuodet

Jääpallon maajoukkuetoiminta alkoi Suomessa heti maan itsenäistyttyä Suomen Palloliiton alaisuudessa. Alkuaikoina maajoukkue koostui lähes kokonaisuudessaan Viipurin Susien pelaajista. Ensimmäisessä maaottelussaan 23. helmikuuta 1919 Suomi kohtasi Ruotsin Töölön pallokentällä Helsingissä ja voitti 6 000 katsojan edessä käydyn kamppailun 4–1. 1920 joukkueiden uusintakohtaaminen Tukholmassa päättyi 3–3. Talvella 1922 Viipurin Sudet ei luovuttanut yhtään pelaajaansa Pohjoismaisiin kisoihin, ja maajoukkue koottiin hätäratkaisuna lähes kokonaan helsinkiläisistä pelaajista. Siitä huolimatta Suomi pystyi kukistamaan Ruotsin Tukholman stadionilla 6–4 voittaen samalla mestaruuden. Vuonna 1923 Ruotsi kykeni voittamaan Suomen Helsingissä maalein 3–5.
Vuosina 1923–1934 Suomi kohtasi Viron maajoukkueen kaikkiaan kuusi kertaa. Talvella 1923 Helsingin Jalkapalloklubin pelaajista koostunut maajoukkue voitti Helsingissä Viron peräti 22–0. Seuraavana vuonna Tallinnassa Suomen ja Viron välinen maaottelu päättyi Suomen voittoon 0–4.
Historia > Sotavuodet

Talvisodan aikana helmikuussa 1940 Suomi pelasi kaksi jääpallomaaottelua ruotsalaisten ja norjalaisten järjestäjien aloitteesta. Suomen maajoukkue koottiin pelaajista, jotka voitiin sen hetkinen sotatilanne huomioiden irrottaa rintamalta. Maajoukkueeseen nimettiin 16 pelaajaa ja kolme johtajaa: joukkueenjohtajina toimivat Palloliiton puheenjohtaja Erik von Frenckell sekä Työväen Urheiluliiton puheenjohtaja Urho Rinne ja valmentajana Max Viinioksa.
Joukkueen pelaajisto koostui niin ikään sekä Palloliiton että TUL:n seurojen pelaajista. Ensimmäisessä maaottelussa 11. helmikuuta Suomi kohtasi Ruotsin Tukholman stadionilla. Ruotsi voitti ottelun 2–1 kymmentuhantisen yleisön edessä. Tukholman maaottelun jälkeen Suomi pelasi Oslossa ensimmäisen virallisen maaottelunsa Norjaa vastaan. Suomi voitti Norjan ottelussa 1–2. Katsojia oli paikalla noin 10 000. Maaotteluista kertyneet tuotot otteluiden järjestäjät lahjoittivat Suomen Punaiselle Ristille.
Historia > Sotavuosien jälkeen

Oslon talviolympialaisissa 1952 jääpallo oli kisojen näytöslaji. Suomen jääpallomaajoukkue osallistui kisojen jääpalloturnaukseen, josta saavutuksena oli pronssia Ruotsin ja Norjan jälkeen. Vuonna 1957 Suomi oli mukana kaikkien aikojen ensimmäisissä jääpallon maailmanmestaruuskilpailuissa, jotka järjestettiin Helsingissä. Suomen maajoukkue saavutti Neuvostoliiton voittamista kisoista hopeaa. Ruotsi oli kolmas.